**EXPUNERE DE MOTIVE**

|  |  |  |  |  |  |  |  |
| --- | --- | --- | --- | --- | --- | --- | --- |
| **Secțiunea 1**  **Titlul proiectului de act normativ**  **Lege pentru modificarea şi completarea Legii nr.85/2014 privind procedurile de prevenire a insolvenței şi de insolvență şi a Ordonanței de urgență a Guvernului nr. 86/2006 privind organizarea activității practicienilor în insolvență** | | | | | | | |
| **Secțiunea a 2-a**  **Motivul emiterii actului normativ** | | | | | | | |
| **1.Descrierea situației actuale** | Legislația în domeniul insolvenței este esențială pentru funcționarea mediului de afaceri. Procedurile de insolvență asigură lichidarea sau restructurarea ordonată a întreprinderilor sau a întreprinzătorilor aflați în dificultate financiară și economică, iar reglementarea lor echilibrată, cu luarea în considerarea a tuturor drepturilor și intereselor în concurs, este definitorie pentru evaluarea riscului investițional și pentru crearea unui climat economic sănătos și credibil.  Din aceste rațiuni, obiectivul eficientizării procedurilor de insolvență și de prevenire a insolvenței a fost permanent în atenția autorităților naționale și, recent, în strategiile de acțiune la nivelul Uniunii Europene.  Legea insolvenței a fost substanțial amendată în anul 2022, pentru îmbunătățirea mecanismelor de prevenire a insolvenței, în contextul transpunerii Directivei (UE) 2019/1023 privind cadrele de restructurare preventivă, remitere de datorie și decăderile, precum și măsurile de sporire a eficienței procedurilor de restructurare (pe scurt, *Directiva privind restructurarea și insolvența).*  În acest context, a fost introdusă o nouă procedură preventivă, procedura acordului de restructurare, și a fost substanțial modificat regimul concordatului preventiv. În cei aproximativ 3 ani de aplicare a noilor reglementări, au fost identificate unele vulnerabilități, iar o evaluare a acestora și o ajustare legislativă etapizată apar ca fiind necesare pentru a consolida protecția creditorilor și a crea premise pentru un nivel superior de recuperare a creanțelor, inclusiv a creanței bugetare.  Restructurarea timpurie, conceptul propus de Directivă, prezintă avantaje evidente - generează un grad mai mare de recuperare a creanțelor, într-un timp mai scurt, este de natură a reduce costurile recuperării creanțelor, permite rămânerea afacerii în funcțiune, preia, pentru creditorii bugetari, costul social al unor eventuale insolvențe prin menținerea locurilor de muncă, generarea și achitarea de taxe. Totuși, este esențial ca instrumentele procedurale nou create să fie evaluate periodic, pentru a asigura eficiența funcționării lor și pentru a interveni, dacă este cazul legislativ, în situația în care sunt necesare ajustări în interesul tuturor părților din procedură și al derulării eficiente al actului de justiție.  Directiva a fost, așadar, o oportunitate pentru toate statele UE de a regândi și implementa noi mecanisme de restructurare a companiilor care se confruntă cu dificultăți financiare, dar revine statelor membre să se asigure că aceste instrumente, în modalitatea în care au fost transpuse în dreptul național, asigură realizarea obiectivelor de redresare a afacerilor la un moment timpuriu care să permita un nivel superior de acoperire a creanțelor, inclusiv a creanțelor statului. Astfel, SM trebuie să asigura existența unor proceduri care să permită întreprinzătorilor să se restructureze într-un stadiu timpuriu al dificultății financiare, pentru a preveni insolvența şi a restabili rapid viabilitatea activității (Articolul 4 (1) din Directivă). Procedurile trebuie să fie astfel concepute încât să fie accesibile tuturor debitorilor aflați in dificultate financiară, inclusiv microîntreprinderilor și întreprinderilor mici şi mijlocii, să se deruleze cu celeritate şi cu costuri cât mai reduse.  Funcționalitatea și eficiența procedurilor de insolvență și de prevenire a insolvenței sunt evaluate și in contextul analizei multidimensionale a factorilor ce influențează evoluția politicii bugetare. Astfel, în Planul Bugetar-Structural Național pe termen mediu 2025-2031 (în continuare, ***PBSN***), în cadrul reformei administrării sistemului de impozite și taxe, este prevăzută măsura „*actualizării legislației specifice insolvenței având ca obiectiv reducerea gap-ului de TVA, respectiv prin crearea cadrului legal de atragere a răspunderii pentru administratorii legali care prin modul de administrare introduc în mod voit în insolvență IMM–urile care datorează impozite și taxe și apoi în faliment IMM-urile care au raportul dintre datorii față de buget și activul total mai mari de 50%*”. În același context, referindu‑se la proiecția bugetară și strategia fiscală, în PBSN se reține că „*implementarea măsurilor de îmbunătățire a colectării veniturilor bugetare, implementarea proiectelor de digitalizare, a modulelor de combatere a evaziunii fiscale, dar și de îmbunătățire a cadrului legislativ destinat insolvenței va avea un impact bugetar concretizat într-o creștere a veniturilor bugetare cu 0,5% din PIB la finalul anului 2026 potrivit celor descrise în Tabelul nr. 5 la Reforma administrării taxelor*.”  În acest cadru de evaluare și acțiune este avută în vedere o intervenție legislativă etapizată pentru eficientizarea procedurilor reglementate de Legea nr. 85/2014, care să impacteze favorabil și nivelul de colectare a creanțelor statului, cu efect pozitiv în privința reducerii deficitului bugetar.  La nivelul Uniunii Europene, preocuparea pentru îmbunătățirea legislației în domeniul insolvenței este constantă, subliniindu-se în repetate rânduri necesitatea de a aborda deficiențele și divergențele majore dintre cadrele de insolvență ale statelor membre, deoarece norme de drept în materie de insolvență mai eficiente și armonizate pot îmbunătăți certitudinea pentru investitori, pot reduce costurile și pot facilita investițiile transfrontaliere, sporind în același timp atractivitatea și accesibilitatea capitalului de risc pentru întreprinderi. În acest context, la nivelul celor doi colegislatori ai UE, Consiliului Uniunii Europene şi Parlamentul European, se află în etapa trialogurilor Propunerea de Directivă a Parlamentului European şi a Consiliului privind armonizarea anumitor aspecte ale normelor de drept în materie de insolvență. Acest instrument abordează extensiv aspecte care sunt avute în vedere inclusiv în PBSN, prin urmare este necesar ca soluțiile legislative ce urmăresc implementarea PBSN să aibă în vedere și standardele negociate în cadrul procesului de dezbatere și adoptare a Propunerii de Directivă. | | | | | | |
| **2.Schimbări preconizate** | Soluțiile propuse în proiectul de lege sunt circumscrise obiectivelor stabilite în Planul Bugetar Structural Național:   1. **Reducerea duratei procedurii insolvenței, prin măsuri concrete, cu efect imediat:** 2. verificarea periodică de către administratorul judiciar a stării financiare a debitorului, pentru a propune, de îndată, dacă este cazul, intrarea în faliment, în perioada de observație sau pe durata executării planului *– art. 58 alin. (1) lit. b1), art. 97 alin. 31; art. 144 alin. (21);* 3. valorificarea bunurilor prin licitație publică potrivit Codului de procedură civilă, dacă vânzarea potrivit regulamentului de vânzare stabilit de creditori nu conduce la vânzarea bunului într-un termen de 12 luni - *art. 156 alin. (2);* 4. închiderea procedurii insolvenței odată cu constatarea de către judecătorul-sindic a îndeplinirii tuturor obligațiilor de plată asumate prin planul confirmat, chiar dacă există una sau mai multe creanțe curente care nu sunt certe, în cazul în care cuantumul cumulat al acestora nu este de natură a determina o stare de dificultate financiară sau de a genera iminența insolvenței ori de a afecta viabilitatea întreprinderii debitorului (caz în care dosarele asociate sunt trimise spre soluționare instanței competente potrivit dreptului comun) – *art. 175 alin. (11)-(12);* 5. dezvoltarea și operaționalizarea în regim prioritar a unei platforme informatice pentru desemnarea aleatorie a administratorului /lichidatorului judiciar de către judecătorul-sindic; 6. completarea atribuțiilor practicienilor în insolvență, pentru a încuraja închiderea rapidă și cât mai eficientă a procedurilor de insolventa; 7. **Consolidarea regimului răspunderii administratorilor pentru aducerea societății în stare de insolvență:** 8. cerințe mai stricte de elaborare a raportului de evaluare a stării debitorului şi a cauzelor ce au condus la insolvență, pentru a facilita creditorului fiscal fundamentarea şi declanșarea acțiunii în răspundere a administratorilor - *art. 97;* 9. acțiunea în răspundere nu mai vizează doar administratorii formali, ci şi administratorii *de facto* (care impun decizia financiară şi operațională a societății) - *art. 169 alin. (1);* 10. interdicție de a fonda societăți pe o perioadă de 5 ani, ca efect al hotărârii de atragere a răspunderii, interdicție care se înregistrează în registrul comerțului, informația fiind astfel accesibilă publicului - *art. 169 alin. (10) lit. b);* 11. extinderea interdicției ocupării funcției de administrare/conducere şi la administratorul *de facto* - *art. 169 alin. (10) lit. a);* 12. administratorul şi administratorul de facto împotriva cărora s-a introdus o acțiune în atragerea răspunderii nu pot avea calitatea de administrator special în procedura insolvenței (art. 971); 13. reglementarea unui caz distinct de atragere a răspunderii: vânzarea bunurilor ca ansamblu independent către afiliați în frauda creditorilor - *art. 169 alin. (1) lit. e1)*; 14. instituirea unei prezumții potrivit căreia nedepunerea situațiilor financiare şi a declarațiilor fiscale prezumă, până la proba contrară, neținerea conform legii a contabilității *- art. 169 alin. (1) lit. d)*; 15. **Creșterea gradului de recuperare a creanțelor, inclusiv a impozitelor și taxelor în procesul de insolvență:** 16. asigurarea unui nivel mai înalt de transparență a procedurii in raport cu creditorii, cu scopul de a facilita exercitarea remediilor procesuale împotriva practicilor de manipulare a votului și atendințelor de tergiversare a procedurii; 17. justificarea, prin prezentarea motivelor temeinice si circumstantelor exceptionale, pentru prioritizarea platii anumitor creante curente, ca exceptie de la principiul, instituit deja, al platii creantelor curente potrivit scadentei; - *art. 133 alin. (4);* 18. notificarea creditorului fiscal în legătură cu intenția de deschidere a procedurii se va face de către debitor cu 15 zile înainte de depunerea cererii, precum și de către creditor *- art. 66 alin. (11)*; 19. comunicarea electronică a rapoartelor și planului de reorganizare cătretoți creditorii care solicită - *art. 59 alin. (2);* 20. rapoarte actualizate mai detaliate ale administratorului judiciar/lichidatorului judiciar - *art. 97;* 21. includerea deinformații suplimentare în tabelul creanțelor - *art. 5 pct. 69, art. 110 alin. (2);* 22. clarificarea obligațiilor administratorului concordatar în elaborarea listei creanțelor în concordat - *art. 19 alin. (1);* 23. modificarea regimului onorariilor practicienilor în insolvență pentru asocierea onorariului de succes cu reușita planului de reorganizare si/sau cu un nivel ridicat de recuperare a creanțelor. 24. **Prevenirea practicilor de deturnare, de către debitor, a procedurii insolvenței de la finalitățile și principiile instituite de lege, prin:** 25. definirea conceptului de *persoane strâns legate de debitor*(*closely related parties*, persoane afiliate), în acord cu Propunerea de Directiva privind insolventa și cu luarea în considerare a definițiilor existente în legislația fiscala și în legislația în materia prevenirii spălării banilor - *art. 5 pct. 422;* 26. număr limitat de creditori afiliați în comitetul creditorilor (1/7) și verificarea de către judecătorul-sindic a respectării condițiilor de desemnare - *art. 45 alin. (1) lit. f1; art. 50 alin.(51);* 27. cerințe stricte pentru vânzarea bunurilor ca ansamblu independent către persoane strâns legate de debitor și autorizarea de către judecătorul-sindic a acestui tip de valorificarea a bunurilor debitorului – *art. 1541*. | | | | | | |
| **3. Alte informații** |  | | | | | | |
| **Secțiunea a 3-a**  **Impactul socioeconomic al proiectului de act normativ** | | | | | | | |
| 1.Impactul macroeconomic | |  | | | | | |
| 11. Impactul asupra mediului concurențial și domeniului ajutoarelor de stat | |  | | | | | |
| 2. Impactul asupra mediului de afaceri | | Se preconizează că proiectul va avea un impact pozitiv asupra mediului de afaceri, acesta vizând eficientizarea procedurilor de insolvență și de prevenire a insolvenței, pentru creșterea nivelului de colectare a creanțelor. De asemenea, consolidarea transparenței acțiunii debitorului și a organelor procedurale, precum și evaluările periodice ale stării financiare a debitorului sprijină adoptarea deciziilor celor mai adecvate în privința parcursului procedural, astfel încât să fie sporit nivelul de recuperare a creanțelor. | | | | | |
| 3. Impactul social | |  | | | | | |
| 4. Impactul asupra mediului | | Nu este cazul. | | | | | |
| 5. Alte informații | | Nu este cazul. | | | | | |
| **Secțiunea a 4-a**  **Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)** | | | | | | | |
| Indicatori | | Anul curent | Următorii 4 ani | | | | Media pe 5 ani |
| 1 | | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus din care:  a) buget de stat, din acesta:  (i) impozit pe profit;  (ii) impozit pe venit  b) bugete locale,  (i) impozit pe profit  c) bugetul asigurărilor sociale de stat  (i) contribuții de asigurări | |  |  |  |  |  |  |
| 2. Modificări ale cheltuielilor bugetare, plus/minus, din care | |  |  |  |  |  |  |
| a) buget de stat, din acesta: | |  |  |  |  |  |  |
| (i) cheltuieli de personal | |  |  |  |  |  |  |
| (ii) bunuri și servicii | |  |  |  |  |  |  |
| b) bugete locale | |  |  |  |  |  |  |
| (i) cheltuieli de personal | |  |  |  |  |  |  |
| (ii) bunuri și servicii | |  |  |  |  |  |  |
| c) bugetul asigurărilor sociale de stat: | |  |  |  |  |  |  |
| (i) cheltuieli de personal | |  |  |  |  |  |  |
| (ii) bunuri și servicii | |  |  |  |  |  |  |
| 3. Impact financiar, plus/minus, din care: | |  |  |  |  |  |  |
| a) buget de stat | |  |  |  |  |  |  |
| (i) cheltuieli de personal | |  |  |  |  |  |  |
| (ii) bunuri și servicii | |  |  |  |  |  |  |
| b) bugetele locale | |  |  |  |  |  |  |
| 4. Propuneri pentru acoperirea creșterii bugetare | |  |  |  |  |  |  |
| 5. Propuneri pentru a compensa reducerea veniturilor bugetare | |  |  |  |  |  |  |
| 6. Calcule detaliate privind fundamentarea modificării veniturilor și/sau cheltuielilor bugetare | |  | | | | | |
| 7. Alte informații | | Nu este cazul. | | | | | |
| **Secțiunea a 5-a**  **Efectele proiectului de act normativ asupra legislației în vigoare** | | | | | | | |
| 1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziții. | | Prin proiectul de lege se aduc modificări:  1. Legii nr.85/2014 privind procedurile de prevenire a insolvenţei şi de insolvenţă, publicată în Monitorul Oficial al României, nr.466 din 25 iunie 2014, cu modificările şi completările ulterioare;  2.Ordonantei de urgenţă a Guvernului nr.86/2006 privind organizarea activității practicienilor în insolvenţă, republicată în Monitorul Oficial al României, Partea I, nr. 724 din 13 octombrie 2011, cu modificările şi completările ulterioare; | | | | | |
| 11. Compatibilitatea proiectului de act normativ cu legislația în domeniul achizițiilor publice | |  | | | | | |
| 2. Conformitatea proiectului de act normativ cu legislația comunitară în cazul proiectelor ce transpun prevederi comunitare | |  | | | | | |
| 3. Măsuri normative necesare aplicării directe a actelor normative comunitare | | . | | | | | |
| 4. Hotărâri ale Curții de Justiție a Uniunii Europene | | - | | | | | |
| 5. Alte acte normative și/sau documente internaționale din care decurg angajamente | |  | | | | | |
| 6. Alte informații | | Nu este cazul. | | | | | |
| **Secțiunea a 6-a**  **Consultările efectuate în vederea elaborării proiectului de act normativ** | | | | | | | |
| 1. Informații privind procesul de consultare cu organizații neguvernamentale, institute de cercetare și alte organisme implicate | |  | | | | | |
| 2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de proiectul actului normativ | |  | | | | | |
| 3. Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr.521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative | | Nu este cazul. | | | | | |
| 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr.750/2005 privind constituirea consiliilor interministeriale permanente | | Nu este cazul. | | | | | |
| 5. Informații privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi. | | Proiectul necesită avizul Consiliului Economic și Social și al Consiliului Legislativ. | | | | | |
| 6. Alte informații | | Nu este cazul. | | | | | |
| **Secțiunea a 7-a**  **Activități de informare publică privind elaborarea și implementarea proiectului de act normativ** | | | | | | | |
| 1. Informarea societății civile cu privire la necesitatea elaborării proiectului de act normativ | | Textul a fost supus dezbaterii publice prin afișare pe site-ul Ministerului Justiției. | | | | | |
| 2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | | Nu este cazul. | | | | | |
| 3. Alte informații | | Nu este cazul. | | | | | |
| **Secțiunea a 8-a**  **Măsuri de implementare** | | | | | | | |
| 1. Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor noi organisme sau extinderea competențelor instituțiilor existente. | |  | | | | | |
| 2. Alte informații | | Nu este cazul. | | | | | |

Față de cele prezentate, a fost elaborat prezentul ***proiect de*** ***lege,*** pe care îl supunem Guvernului spre aprobare.

**Radu MARINESCU**

**Ministrul Justiției**

**Avizăm favorabil:**

|  |  |
| --- | --- |
| **Tánczos BARNA**  **viceprim-ministru** | [**Marian NEACŞU**](https://gov.ro/ro/guvernul/cabinetul-de-ministri/viceprim-ministru1750748629)  **viceprim-ministru** |
| **Alexandru NAZARE**  **Ministrul Finanţelor** | **Radu-Dinel MIRUȚĂ**  **Ministrul Economiei, Digitalizării, Antreprenoriatului şi Turismului** |